ספיידרמן: ברחבי ממדי העכביש

ספיידרמן: ברחבי ממדי העכביש (באנגלית: Spider-Man: Across the Spider-Verse) הוא סרט גיבורי-על אמריקאי בהנפשה ממוחשבת, שעוקב אחר דמותו של מיילס מוראלס מחברת מארוול קומיקס. הסרט הופק על ידי סרטי קולומביה וסרטי סוני הנפשה בשיתוף עם מארוול קומיקס. זהו סרט המשך ל"ספיידרמן: ממד העכביש" משנת 2018, והסרט השני בזיכיון סרטי ממד העכביש. סוני החלה בהפקת סרט ההמשך לפני יציאת הסרט הראשון בשנת 2018, עם צוות כתיבה ובימוי. הסרט הוכרז באופן רשמי בנובמבר 2019, והנפשתו החלה ביוני 2020. החלק הראשון של הסרט יצא לאקרנים ב-1 ביוני 2023. הסרט קיבל את פרס אנני לסרט הטוב ביותר ועוד מספר פרסים נוספים בטקס פרסי אנני ה-51, כמו כן, הסרט מועמד לפרס אוסקר לסרט המונפש הטוב ביותר בטקס פרסי אוסקר ה-96. שנה וחצי לאחר אירועי הסרט הראשון, בכדור הארץ-65, גוון סטייסי נאבקת בציפיותיו של אביה, שאינו יודע כי היא ספיידרוומן, ומתחיל מצוד אחריה כנקמה לאחר שהאמין כי היא זו שגרמה למותו של פיטר פארקר של אותו יקום. לילה אחד, גוון שמעה על פולש במוזיאון גוגנהיים, כאשר היא ניגשת להתעמת עם האיום, מבינה שנתקלה בנשר אשר הגיע מיקום חלופי. לאחר מכן, מיגל אוהרה וג'סיקה דרו מגיעים דרך פורטלים ושלושתם מכניעים את הנשר. גוון חושפת את עצמה בפני אביה, שמנסה לעצור אותה. דרו מציעה למיגל שגוון תצטרף ל"אגודת העכביש", אשר מסכים בחוסר רצון. בכדור הארץ-1610, בברוקלין, מיילס מוראלס מסתגל להיות ספיידרמן בעוד שמתאבל על עזיבתה של גוון. ביום ההערכה שלו בבית הספר עם הוריו, מיילס פוגש בחנות את "הכתם"-מדען אשר בעקבות פיצוץ המנגיש באלכמקס (באירועי הסרט הקודם), גופו הלבין כולו והתמלא כתמים שחורים המשמשים כפורטלים. לאחר המאבק בין שניהם, מיילס מכניע את כתם, אך זה מתעמת איתו שוב ומביא אותו לאלכמקס, שם הוא טוען שהוא זה שיצר את העכביש הרדיואקטיבי שנשך את מיילס בשביל להפוך את עצמו לספיידרמן. לאחר מאבק נוסף, כתם הכניס את עצמו בטעות לאחד הפורטלים שעל גופו, כתוצאה מכך הגיע לריק אשר בו הוא מתחיל להשתמש כדי לעבור ליקומים אחרים. גוון הולכת ליקום של מיילס (כדור הארץ-1610) במסווה של ביקור, כאשר המטרה האמיתית של ביקורה היא תצפות ואיסוף מידע על הכתם לאחר ש"אגודת העכביש" מחליטים שהוא נעשה יותר מסוכן. דרו מצהירה בגוון להשאיר את מיילס מאחור כדי לעצור את כתם, אך ללא ידיעתם, מיילס עוקב אחריהם כבלתי נראה ונכנס אל תוך הפורטל. דרך הפורטל הם מגיעים לכדור הארץ-50101, במומבטן (שילוב של מומבאי ומנהטן) הם נתקלים בספיידרמן המקומי, ספיידרמן הודו (פאביטר פארבקר) ובספיידר פאנק (הובי בראון). מומבטן מתפרקת עקב מניעת "אירוע קאנון" (אירוע שחייב להתקיים) וחברי אגודת העכביש מגיעים לסייע, בעוד שמיילס, גוון, הודו ופאנק נשלחים למפקדה בכדור הארץ-928, שם מיילס רואה לראשונה מאות ספיידרמנים נוספים. הם נפגשים עם מיגל אשר מסביר למיילס שהוא מסתכן בהשמדת היקום, כיוון שמיילס לא היה אמור להיות במומבטן, הימצאותו שם וביטול אירוע הקאנון יכול לגרום לקריסת היקום. פיטר ב. פארקר מגיע לסייע למיילס. מיגל מסביר כיצד "קאנון" עובד בסיפורו של כל ספיידרמן ובמרקם של ציר הזמן. ושכל ספיידרמן חייב להקריב קורבנות כדי לשמור ולהגן על ציר הזמן. מיילס מגלה כי מותו של אביו על ידי כתם אמור להיות אירוע קאנון שקרב ובא. מיילס נמלט כדי להציל אותו, ומיגל מצהיר לכל הספיידרמנים לתפוס את מיילס, לאחר מרדף ומאבק ארוך, מיגל מגיע אל מיילס ואומר לו שהוא מעולם לא היה אמור להפוך לספיידרמן וכי העכביש שנשך אותו הגיע מיקום אחר. מיילס מצליח לברוח מהספיידרמנים ולחמוק מידיו של מיגל, ומגיע למכונה שבנתה ספיידר בייט, אשר מזהה את מקור ה-DNA שלו ושולחת אותו ליקום אליו הוא שייך. מיילס משתגר דרך המכונה וחוזר אל יקומו כדי להציל את אביו, ומיגל שרואה בגוון כאחראית היחידה לכל מה שקרה מחזיר אותה אל יקומה ומגרש אותה מ"אגודת העכביש". גוון חוזרת אל ביתה ומגלה שאביה התפטר מתפקיד "קפטן המשטרה", ומבינה שאפשר לשכתב אירועי קאנון מבלי לגרום לנזק ביקומי העכביש. לאחר הפגישה עם אביה, היא מוצאת צמיד שמשגר בין יקומים שהשאיר לה פאנק, והיא משתמשת בו על מנת לנסוע לכדור הארץ-1610 ולמצוא את מיילס. בהגיעו חזרה לדירתו, מיילס מגלה לאמו, ריו, כי הוא ספיידרמן, אך היא לא מבינה מי הוא ספיידרמן. לאחר כמה רגעים דודו ארון דייוויס נכנס אל הדירה, ובכך מיילס מבין שהוא נמצא בכדור הארץ-42, המימד שממנו הגיע העכביש שנשך אותו במקור, ושביקום זה אביו מת. ארון חוקר את מיילס באשר למי הוא, מיילס מבין שארון אינו הפראולר של היקום הזה, אלא מיילס מכדור הארץ-42. אוהרה, דרו, וסקרלט ספיידר מנסים למצוא את מיילס על כדור הארץ-42. במקביל, הכתם מגיע לכדור הארץ-1610 כדי להרוג את אביו של מיילס. הסרט נגמר בכך שגוון, לאחר שדיברה עם ריו וג'פרסון על כדור הארץ-1610, הרכיבה צוות משלה בכך שאיגדה את הספיידרמנים שדואגים לגורלו של מיילס, ביניהם פיטר, פאנק, ספיידרמן נואר, פני פארקר, וספיידר-חזיר. שאמיק מור (אנ') - מיילס מוראלס / הספיידרמן האולטימטיבי היילי סטיינפלד - גוון סטייסי / ספיידר-גוון איסה ריי - ג'סיקה דרו / ספיידרוומן ג'ייק ג'ונסון - פיטר ב. פארקר / ספיידרמן, המנטור של מיילס. אוסקר אייזק - מיגל אוהרה / ספיידרמן 2099 ג'ורמה טאקון - הנשר ג'ייסון שוורצמן - הכתם (אנ') דניאל קלויה - הובארט "הובי" בראון / ספיידר-פאנק (אנ') שיי ויגהאם - ג'ורג' סטייסי, אביה של גוון. בסוף נובמבר 2018, בחודש שאחרי יציאת הסרט ספיידרמן: ממד העכביש, החלו אולפני ההנפשה של סוני לעבוד על סרט ההמשך. עקב ה"באז התקשורתי" שנוצר סביב הפרויקט. סרט ההמשך צפוי להמשיך את הסיפור של מיילס מוראלס. עובדים על "זרעים שנזרעו" בסרט הקודם. חואקים דוס סנטוס ודייוויד קלאהאם יביימו ויכתבו את הסרט, בהתאמה, יחד עם איימי פסקל שחוזרת מהסרט הקודם בתור המפיקה. מפיקים נוספים שיחזרו לסרט ההמשך הם פיל לורד וכריסטופר מילר, אבי ארד וכריסטינה סטינברג. בחודש אחרי, פסקל חשפה שסרט ההמשך יתמקד בסיפור אהבה בין מיילס מוראלס וגוון סטייסי, אשר נחתך מהסרט הראשון. היא ציינה גם שסרט ההמשך יהווה "שיגור" לסרט הספין-אוף שנמצא בפיתוח בכיכובה של גוון סטייסי והנשים בכיכובה של סטיינפלד. סוני הכריזה באופן רשמי על סרט ההמשך בנובמבר 2019, יחד עם תאריך יציאה ל-8 באפריל 2022. לורד ומילר יחזרו להפיק את הסרט. באפריל 2020, עקב מגפת הקורונה, תאריך יציאת הסרט נדחה ל-7 באוקטובר 2022. בפברואר 2021, ציין לורד שהוא ומילר עובדים על התסריט יחד עם קאלהאם ואמר שפיטר רמזי יהיה מפיק יוצר בסרט ההמשך לאחר שבסרט הקודם היה אחד הבמאים. באפריל 2021, קמפ פאוורס וג'סטין קיי תומפסון הוכרזו שהם יביימו את סרט ההמשך יחד עם דוס סנטוס. בדצמבר 2021 נחשף שמו החדש של הסרט "ספיידרמן: ברחבי ממדי העכביש (חלק 1)" והוא יפוצל לשני חלקים: החלק הראשון יוקרן בדצמבר 2022 והחלק השני צפוי לצאת לאקרנים ב-2023. באפריל 2022 שני סרטי ההמשך שינו את שמותיהם ואת תאריך יציאתם לאקרנים, ההמשך הראשון ייקרא "ספיידרמן: ברחבי ממדי העכביש" והוא יופץ ב-3 ביוני 2023 והחלק השני ייקרא "ספיידרמן: מעבר לממד העכביש". לורד ומילר ציינו כי על הסרט יעבדו 1,000 אנשים. וכי צפויים לככב בסרט 240 דמויות ב-6 יקומים שונים. בדצמבר 2018, הוכרז ששאמיק מור והיילי סטיינפלד יחזרו לדבב את מיילס מוראלס / הספיידרמן האולטימטיבי ואת גוון סטייסי / ספיידר-גוון בהתאמה. כמו כן לורד ציין בנובמבר 2019 כי סרט ההמשך יציג גם את ספיידרמן היפני מ-1978. ביוני 2021 הוכרז כי איסה ריי תדבב את ספיידרוומן (ג'סיקה דרו). בדצמבר 2021 הוכרז כי אוסקר אייזק ידבב את ספיידרמן 2099. דניאל פמברטון ציין כי יחזור להיות המפיק המוזיקלי כמו שהיה בסרט הקודם. במאי 2020 פורסם כי סוני משתפת פעולה עם חברת יונדאי מוטור כדי לעבוד על טכנולוגיה חדשה בסרט. סוני החל בפיתוח על סרט של "ספיידר-וומן" בנובמבר 2018. הסרט יתמקד בשלושה דורות של נשות ספיידרמן. בן סמית' יכתוב את הסרט. ולורן מונטוגמרי בדיבורים על בימוי הסרט. פסקל חשפה בחודש אחרי שהסרט יתמקד בדמותה של גוון סטייסי / ספיידר-גוון, סילק וספיידרוומן (ג'סיקה דרו), ושסרט ההמשך של ספיידרמן ממד העכביש יהווה שיגור לספין-אוף. הסרט יצא לאקרנים ב-2 ביוני 2023. במקור הסרט אמור לצאת לאקרנים ב-8 באפריל 2022 ולאחר מכן נדחה ל-7 באוקטובר 2022. בעקבות תלונות של הקהל על עיבוד סאונד לקוי במהלך הסרט, שוחררה גרסה חדשה לבתי הקולנוע ברחבי העולם הפותרת את הבעיות האלה. מאוחר יותר התגלה על ידי צופים שקיימות מספר גרסאות שונות לסרט בבתי הקולנוע שביניהן יש הבדלים מינורים בחלק קטן מהדיאלוג. הסרט זכה להצלחה מסחרית עם 120 מיליון דולר בארצות הברית ו-208.7 מיליון דולר בעולם בסוף השבוע הראשון. הסרט קיבל שבחים גם מהקהל וגם מהמבקרים עם ציון 96% ברוטן טומטוס וציון 4.6 באפליקציית חובבי הסרטים לטרבוקס, מה ששם אותו כסרט המדורג במקום הראשון באפליקציה למשך תקופה מסוימת. המבקרים והקהל שיבחו במיוחד את האנימציה פורצת הדרך אך גם את העלילה, הדמויות והפסקול. לעומת זאת, חלק מסוים מהקהל טען שהסרט לא מרגיש שלם מכיוון שהוא רק חלק ראשון מתוך שני סרטים, כך שכל קצוות העלילה נשארים פתוחים בסיומו. מדיה וקבצים בנושא ספיידרמן: ברחבי ממדי העכביש בוויקישיתוף אתר האינטרנט הרשמי של ספיידרמן: ברחבי ממדי העכביש (באנגלית) ספיידרמן: ברחבי ממדי העכביש, ברשת החברתית פייסבוק ספיידרמן: ברחבי ממדי העכביש, ברשת החברתית אקס (טוויטר) ספיידרמן: ברחבי ממדי העכביש, ברשת החברתית אינסטגרם "ספיידרמן: ברחבי ממדי העכביש", במסד הנתונים הקולנועיים IMDb (באנגלית) "ספיידרמן: ברחבי ממדי העכביש", באתר AllMovie (באנגלית) "ספיידרמן: ברחבי ממדי העכביש", באתר Rotten Tomatoes (באנגלית) "ספיידרמן: ברחבי ממדי העכביש", באתר Metacritic (באנגלית) "ספיידרמן: ברחבי ממדי העכביש", במסד הנתונים הקולנועיים KinoPoisk (ברוסית) ספיידרמן: ברחבי ממדי העכביש, במיזם "אישים" לתיעוד היצירה הישראלית Kit, Borys (4 ביוני 2021). "Issa Rae Joins 'Spider-Man: Into the Spider-Verse' Sequel (Exclusive)". The Hollywood Reporter. ארכיון מ-5 ביוני 2021. נבדק ב-4 ביוני 2021. {{cite web}}: (עזרה) Coggan, Devan (4 בדצמבר 2021). "Get a first look at 'Spider-Man: Across the Spider-Verse (Part One)'". Entertainment Weekly. ארכיון מ-5 בדצמבר 2021. נבדק ב-5 בדצמבר 2021. {{cite web}}: (עזרה) Kit, Borys (27 בנובמבר 2018). "'Spider-Man: Into the Spider-Verse' Sequel and All-Female Spinoff in the Works From Sony (Exclusive)". The Hollywood Reporter. ארכיון מ-27 בנובמבר 2018. נבדק ב-30 בנובמבר 2018. {{cite web}}: (עזרה) McNary, Dave (27 בנובמבר 2018). "Sony Developing 'Spider-Man: Into the Spider-Verse' Sequel and Spinoff". Variety. ארכיון מ-28 בנובמבר 2018. נבדק ב-30 בנובמבר 2018. {{cite web}}: (עזרה) Robinson, Joanna (14 בדצמבר 2018). "Sony Finally Untangles Its Spider Web". Vanity Fair. ארכיון מ-14 בדצמבר 2018. נבדק ב-15 בדצמבר 2018. {{cite web}}: (עזרה) Fleming Jr., Mike (27 בנובמבר 2018). "Sony Builds Out Spider-Man Universe With A Spider-Women Film". Deadline Hollywood. ארכיון מ-27 בנובמבר 2018. נבדק ב-30 בנובמבר 2018. {{cite web}}: (עזרה) Hipes, Patrick (1 בנובמבר 2019). "'Spider-Man: Into The Spider-Verse' Sequel Gets Release Date". Deadline Hollywood. ארכיון מ-2 בנובמבר 2019. נבדק ב-1 בנובמבר 2019. {{cite web}}: (עזרה) D'Alessandro, Anthony (24 באפריל 2020). "'Spider-Man: Homecoming' Sequel Pushes 'Doctor Strange 2' To 2022: Disney & Sony Release Date Change Team-Up". Deadline Hollywood. ארכיון מ-24 באפריל 2020. נבדק ב-28 במרץ 2020. {{cite web}}: (עזרה) Miller, Christopher [@chrizmillr]. "Actually not true. Phil and I are writing with Dave Callaham. Phil is currently working on the script this very second. Peter is an EP and is totally involved. Plus there are some other creative team announcements coming soon" (Tweet). ארכיון מ-28 בפברואר 2021. נבדק ב-25 בפברואר 2021 – via Twitter. {{cite web}}: (עזרה) Vary, Adam B.; Vary, Adam B. (19 באפריל 2021). "'Spider-Man: Into the Spider-Verse' Sequel Snares New Directing Trio (Exclusive)". Variety. ארכיון מ-19 באפריל 2021. נבדק ב-24 באפריל 2021. {{cite web}}: (עזרה) Murphy, J. Kim (21 באפריל 2022). "'Spider-Man: Across the Spider-Verse' Bumped to 2023, 'The Equalizer 3' Announced in Sony Release Date Shake-Up". Variety. ארכיון מ-21 באפריל 2022. נבדק ב-21 באפריל 2022. {{cite web}}: (עזרה) Tartaglione, Nancy; D'Alessandro, Anthony; Goldsmith, Jill (26 באפריל 2022). "'Spider-Man: Across The Spider-Verse' Fresh Footage Shown At CinemaCon, Part 2's Title Revealed". Deadline Hollywood. ארכיון מ-26 באפריל 2022. נבדק ב-25 באפריל 2022. {{cite web}}: (עזרה) Ross, Diandra (7 בנובמבר 2019). "Spider-Verse 2: Phil Lord Teases Japanese Spider-Man Appearance". Screen Rant. ארכיון מ-8 בנובמבר 2019. נבדק ב-10 בנובמבר 2019. {{cite web}}: (עזרה) "Daniel Pemberton to Return for 'Spider-Man: Into the Spider-Verse' Sequel". Film Music Reporter. 14 בדצמבר 2020. ארכיון מ-15 בדצמבר 2020. נבדק ב-15 בדצמבר 2020. {{cite web}}: (עזרה) D'Alessandro, Anthony (27 במאי 2020). "Hyundai & Sony Team For Multi-Promotional Partnership On 'Uncharted,' 'Spider-Man' Sequels & More". Deadline Hollywood. ארכיון מ-28 במאי 2020. נבדק ב-28 במאי 2020. {{cite web}}: (עזרה) D'Alessandro, Anthony (20 באפריל 2022). "'Spider-Man: Across The Spider-Verse' Heads To Summer 2023; Sony Dates 'Equalizer 3' Among Other Release Changes". Deadline Hollywood. ארכיון מ-20 באפריל 2022. נבדק ב-20 באפריל 2022. {{cite web}}: (עזרה) Spider-Man: Across the Spider-Verse Is Getting an Update to Fix Its Sound Issues There are Multiple Versions of 'Spider-Man: Across The Spider-Verse' in Theaters Now San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית) film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית) Winners, NAACP Image Awards (באנגלית אמריקאית) BET Awards 2024: See The Full Winners List, BET (באנגלית) Every Kids’ Choice 2024 Winner!, Nick (באנגלית)